The Voice of Holland

, აგრეთვე ცნობილი როგორც — ჰოლანდიური ვოკალისტების რეალითი შოუ, რომლის ავტორია ჯონ დე მოლი და გადის 4-ზე. პირველი ცხრა სეზონის განმავლობაში შოუს წამყვანები იყვნენ მარტიჯინ კრაბე და ვენდი ვან დიჯიკი. მეათე სეზონში ვან დიჯიკი ჩაანაცვლა ჩანტალ ჯანზენმა, რომელმაც შოუს წაყვანა გააგრძელა მომდევნო სეზონშიც.

შოუს ჰყავს მწვრთნელების პანელი, რომლებიც მომღერლებს მთელი სეზონის განმავლობაში მენტორობას უწევენ. მათი მიზანია, რომ რომელიმე გამარჯვებული მწვრთნელი გახდეს თავისი მომღერლის გამარჯვებით. ორიგინალურ პანელში შედიოდნენ ჯეროენ ვან დერ ბუმი, როელ ვან ველზენი, ანჯელა გრუტუიზენი და ნიკი & სიმონი. ამჟამინდელ პანელში შედიან ვეილონი, ჯან სმიტი, ანოუკი და ალი ბი. სხვა მწვრთნელები წინა სეზონებიდან იყვნენ მარკო ბორსატო, ტრიჯნტჯე ოოსტერჰუისი, აილს დელანჯი, სანე ჰანსი, გუუს მიუვისი და ლილ' კლეინე.

შოუ ძალიან პოპულარული გახდა, რის გამოც მისი ანალოგები უამრავ ქვეყანაში შეიქმნა.

ფორმატი
ბრმა კასტინგები

პირველი რაუნდი არის ბრმა კასტინგები, სადაც მომღერლები მღერიან ოფიციალური მწვრთნელების წინაშე. მწვრთნელები სხედან სავარძლებზე, რომლებიც სცენის მხრიდან უკანაა შემობრუნებული. თითო მწვრთნელს თუ მომღერლის სიმღერა მოეწონება, შემოტრიალდება სცენისკენ. თუ მომღერალს მხოლოდ ერთი მწვრთნელი შემოუტრიალდა, შესაბამისად მომღერალი მის გუნდში ხვდება. თუ მომღერალს ერთზე მეტი მწვრთნელი შემოუტრიალდა, მან თვითონ უნდა აირჩიოს სასურველი მწვრთნელი. თუ მომღერალს არცერთი მწვრთნელი არ შემოუტრიალდა ის შოუში ვერ ხვდება. თითო მწვრთნელს ბრმა კასტინგების შემდეგ ჰყავს რამდენიმე მომღერლისგან შემდგარი გუნდი.

რინგები

მეორე რაუნდია რინგები. რინგებში თითო გუნდიდან ორი მომღერალი წყვილდება. ისინი ერთად ასრულებენ ერთ სიმღერას. მწვრთნელი გადაწყვეტს, ვინ გადავა შემდეგ რაუნდში და სრულდება რინგებიც.

ნოკაუტ რაუნდი

მესამე რაუნდი ნოკაუტ რაუნდია. ის პირველად შოუს მეექვსე სეზონში გამოჩნდა. ნოკაუტ რაუნდში მომღერლები ინდივიდუალურად ასრულებენ სიმღერებს, რის შემდეგაც მწვრთნელი გამოავლენს სამ მომღერალს, რომლებიც შემდეგ რაუნდში გადადიან.

ლაივ შოუები

ბოლო რაუნდი ლაივ შოუებია, სადაც მომღერლები ჟიურის წინ მღერიან. ლაივ შოუები სხვა რაუნდებისგან განსხვავებით პირდაპირ ეთერში გადის. მომღერლები იბრძვიან უკანასკნელ ოთხეულში მოხვედრისთვის, ხოლო ბოლოს - გამარჯვებისთვის. ფინალში ყველაფერს ხალხი წყვეტს და ბოლოს ცხადდება შოუს გამარჯვებული.

მწვრთნელები და წამყვანები
შოუს შექმნის დროს მწვრთნელები არ იყვნენ ცნობილები, თუმცა გორდონი, მარკო ბორსატო და ჯონ ევბანკი მწვრთნელობის კანდიდატებად იყვნენ წარმოდგენილები. 2010 წლის 17 ივნისს მწვრთნელების ვინაობა ცნობილი გახდა: ჯეროენ ვან დერ ბუმი, როელ ვან ველზენი, ანჯელა გრუტუიზენი და ნიკი & სიმონი. პირველ სეზონში ვან ველზენი ლაივ შოუებს არ დასწრებია კონცერტების გამო. მარტიჯინ კრაბე იყო შოუს წამყვანი, მას ლაივ შოუებში ვენდი ვან დიჯიკი შეუერთდა, ხოლო უინსტონ გერჩანოვიცი იყო "წითელი ოთახის" წამყვანი. პირველი სეზონის შემდეგ შოუ დატოვა ვან დერ ბუმმა, რათა -ის ჟიური გამხდარიყო. ის მარკო ბორსატომ ჩაანაცვლა, ხოლო ვან დიჯიკი მთავარი წამყვანი გახდა. მეორე სეზონის შემდეგ შოუ დატოვა გრუტუიზენმა, რომელიც ჩაანაცვლა ტრიჯნტჯე ოოსტერჰუისმა, რომელიც ერთ-ერთი იყო პირველი სეზონის მწვრთნელობის მსურველთაგან. 2012 წლის 17 დეკემბერს ცნობილი გახდა, რომ ნიკმა & სიმონმა პირველი სამი სეზონის შემდეგ შოუ დატოვეს. 2013 წლის 22 მარტს ცნობილი გახდა, რომ ნიკსა & სიმონს აილს დელანჯი ჩაანაცვლებდა. ორი თვის წინ კი ცნობილი გახდა, რომ ვან ველზენმა, ნიკი & სიმონის მსგავსად შოუ პირველი სამი სეზონის შემდეგ დატოვა. ის ჩაანაცვლა ალი ბიმ. მწვრთნელების პანელი მეხუთე სეზონში არ შეცვლილა, თუმცა მეოთხე სეზონის შემდეგ შოუ დატოვა გერჩანოვიცმა, ხოლო ის ჯამაი ლომანმა ჩაანაცვლა. 2015 წლის 15 იანვარს ცნობილი გახდა, რომ მეხუთე სეზონის შემდეგ შოუ ოოსტერჰუისმა და დელანჯმა დატოვეს, რომ სხვა პროექტებისთვის მიეხედათ. ისინი ჩაანაცვლეს ანუკიმ და -ის წევრმა, სანე ჰანსმა. ალი ბი და ბორსატო დაბრუნდნენ მეექვსე სეზონში. 2016 წლის 29 იანვარს, მეექვსე სეზონის ფინალის დროს, ბორსატომ განაცხადა, რომ ამავე სეზონის შემდეგ ის შოუს ტოვებდა და მას გუუს მეუვისი ჩაანაცვლებდა. ანუკის თავიდან გადაწყვეტილი ჰქონდა, რომ მწვრთნელი ორი სეზონის განმავლობაში ყოფილიყო, თუმცა შემდეგ მან გადაწყვიტა, რომ თავისი ორსულობის გამო დაეტოვა შოუ. ანუკი კი ვეილონმა ჩაანაცვლა. მეშვიდე სეზონის შემდეგ მეუვისმა დატოვა შოუ. 2017 წლის 9 ივნისს ცნობილი გახდა, რომ ერთი სეზონის გამოტოვების შემდეგ ანუკი შოუს დაუბრუნდებოდა დაბრუნებულ მწვრთნელებთან ალი ბისთან, ვეილონთან და ჰანსთან ერთად. 2018 წლის 2 იანვარს ცნობილი გახდა, რომ ჰანსი შოუს ტოვებდა და მას ლილ' კლეინე ჩაანაცვლებდა. 2019 წელს ვან დიჯიკმა განაცხადა, რომ ის 4-იდან 6-ზე გადადიოდა და შესაბამისად შოუსაც ტოვებდა. 22 თებერვალს ცნობილი გახდა, რომ ვან დიჯიკს ჩანტალ ჯანზენი ჩაანაცვლებდა. მალე ვან დიჯიკის მსგავსად ლომანმაც დატოვა შოუ და ის ჯერალდინა კემპერმა ჩაანაცვლა. 2019 წლის 14 ივნისს ცნობილი გახდა, რომ მეათე სეზონში ყველა მწვრთნელი დაბრუნდებოდა. 2020 წლის 6 ივნისს ცნობილი გახდა, რომ ვეილონი, ანუკი და ალი ბი შემდეგ სეზონში დაბრუნდბოდნენ; მაგრამ ლილ' კლეინემ შოუ დატოვა. ორი თვის შემდეგ ცნობილი გახდა, რომ მას ჯან სმიტი ჩაანაცვლებდა.

სერიების მიმოხილვა